ddrg/super_eurlex huggingface dataset:
KOMMISSIONENS BESLUTNING af 3. juli 1997 om en dispensationsanmodning fra Belgien i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske og nederlandske udgave er autentisk) (97/493/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Belgien har den 20. november 1996 afsendt en dispensationsanmodning, som Kommissionen har modtaget den 22. november 1996, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af en type af en tredje stoplygte på en køretøjstype; den pågældende stoplygte er af kategori ECE S3 som nævnt i ECE-regulativ nr. 7 og monteres efter forskrifterne i ECE-regulativ nr. 48;

ifølge den fremførte begrundelse kan bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 89/516/EØF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 91/663/EØF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende EF-direktiver vil blive ændret, således at sådanne stoplygter kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Belgien har indgivet vedrørende dispensation for produktion af en type af en tredje stoplygte af kategori ECE S3 som nævnt i ECE-regulativ nr. 7 og montering af en sådan lygte efter forskrifterne i ECE-regulativ nr. 48 på den køretøjstype, den er bestemt for, imødekommes.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 3. juli 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 42 af 23. 2. 1970, s. 1.

(2) EFT nr. L 18 af 21. 1. 1997, s. 7.

(3) EFT nr. L 262 af 27. 9. 1976, s. 54.

(4) EFT nr. L 265 af 12. 9. 1989, s. 1.

(5) EFT nr. L 262 af 27. 9. 1976, s. 1.

(6) EFT nr. L 366 af 31. 12. 1991, s. 17.
RÅDETS AFGØRELSE af 6. oktober 1997 om udnævnelse af en efterfølger for et fratrædende medlem af Det Videnskabelige og Tekniske Udvalg (97/C 321/06)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 134,

under henvisning til Rådets afgørelse af 7. februar 1994 om udnævnelse af medlemmer af Det Videnskabelige og Tekniske Udvalg (1),

under henvisning til udtalelse fra Kommissionen, og

ud fra følgende betragtning:

En plads som medlem af ovennævnte udvalg er blevet ledig, efter at David COULSTON er trådt tilbage, hvilket Rådet blev orienteret om ved skrivelse fra Det Forenede Kongeriges regering af 4. september 1996 -

TRUFFET FØLGENDE AFGØRELSE:

Artikel 1

Dr. Sue ION udnævnes til medlem af Det Videnskabelige og Tekniske Udvalg om efterfølger for David COULSTON for den resterende del af dennes mandatperiode, dvs. indtil den 31. marts 1998.

Artikel 2

Denne udnævnelse får virkning fra den dato, hvor Rådet modtager meddelelse om, at den pågældende har taget imod udnævnelsen.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT C 48 af 13. 2. 1994, s. 5.
KOMMISSIONENS BESLUTNING af 15. oktober 1997 om ændring af beslutning 97/107/EF om godkendelse af metoder til klassificering af svinekroppe i Belgien (Kun den franske og den nederlandske udgave er autentisk) (97/734/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Ved beslutning 97/107/EF (3) godkendte Kommissionen to metoder til klassificering af svinekroppe i Belgien; den godkendte også, at Belgien indtil den 31. oktober 1997 kan anvende den metode til klassificering af svinekroppe, der blev fastsat i beslutning 88/184/EØF (4), for at sikre en harmonisk overgang mellem den gamle og den nye metode;

de belgiske myndigheder har anmodet Kommissionen om at forlænge fristen med et år for at gøre det muligt at udvikle og anvende supplerende evalueringskriterier bl. a. med hensyn til at fastslå, om kroppene opfylder kriterierne;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I artikel 4 i beslutning 97/107/EF ændres »31. oktober 1997« til »31. oktober 1998«.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 15. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 301 af 20. 11. 1984, s. 1.

(2) EFT L 320 af 22. 12. 1993, s. 5.

(3) EFT L 39 af 8. 2. 1997, s. 17.

(4) EFT L 83 af 29. 3. 1988, s. 40.
RÅDETS AFGØRELSE af 20. oktober 1997 om forlængelse af gyldigheden af fælles holdning 96/635/FUSP vedrørende Burma/Myanmar (97/688/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2,

under henvisning til fælles holdning 96/635/FUSP af 28. oktober 1996, fastlagt af Rådet på grundlag af artikel J.2 i traktaten om Den Europæiske Union, vedrørende Burma/Myanmar (1),

under henvisning til afgørelse 97/290/FUSP (2), hvorved gyldigheden af den fælles holdning blev forlænget for en periode på seks måneder indtil den 29. oktober 1997, og

ud fra følgende betragtning:

På baggrund af punkt 6 i fælles holdning 96/635/FUSP bør gyldigheden af den fælles holdning forlænges på ny -

TRUFFET FØLGENDE AFGØRELSE:

Artikel 1

Gyldigheden af fælles holdning 96/635/FUSP forlænges indtil den 29. april 1998.

Artikel 2

Denne afgørelse offentliggøres i Tidende.

Udfærdiget i Luxembourg, den 20. oktober 1997.

På Rådets vegne

F. BODEN

Formand

(1) EFT L 287 af 8. 11. 1996, s. 1.

(2) EFT L 120 af 12. 5. 1997, s. 4.
RÅDETS AFGØRELSE af 6. oktober 1997 om udnævnelse af fem medlemmer af Det Videnskabelige og Tekniske Udvalg (97/C 321/04)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 134,

under henvisning til akten vedrørende Østrigs, Finlands og Sveriges tiltrædelse, særlig artikel 26 (1),

under henvisning til Rådets afgørelse af 7. februar 1994 om udnævnelse af medlemmer af Det Videnskabelige og Tekniske Udvalg (2),

under henvisning til udtalelse fra Kommissionen, og

ud fra følgende betragtning:

det er vigtigt at supplere sammensætningen af Det Videnskabelige og Tekniske Udvalg ved at udnævne yderligere fem medlemmer -

TRUFFET FØLGENDE AFGØRELSE:

Artikel 1

Peter HILLE, Erich KNY, Antti VUORINEN, Lars HÖGBERG og Sten BJURSTRÖM udnævnes til medlemmer af Det Videnskabelige og Tekniske Udvalg for den resterende del af mandatperioden, dvs. indtil den 31. marts 1998.

Artikel 2

Hver af disse udnævnelser får virkning fra den dato, hvor Rådet modtager meddelelse om, at de pågældende har taget imod udnævnelsen.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT L 1 af 1. 1. 1995, s. 5.

(2) EFT C 48 af 13. 2. 1994, s. 5.
RÅDETS AFGØRELSE af 6. oktober 1997 om udnævnelse af efterfølgere for tre fratrædende medlemmer af Det Videnskabelige og Tekniske Udvalg (97/C 321/05)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 134,

under henvisning til Rådets afgørelse af 7. februar 1994 om udnævnelse af medlemmer af Det Videnskabelige og Tekniske Udvalg (1),

under henvisning til udtalelse fra Kommissionen, og

ud fra følgende betragtning:

Tre pladser som medlem af ovennævnte udvalg er blevet ledige, efter at Klaus SINGER er blevet pensioneret, Jules HOROWITZ er afgået ved døden og José LÓPEZ JIMÉNEZ er fratrådt, hvilket Rådet blev orienteret om ved skrivelse af henholdsvis den 22. september 1995, den 21. november 1995 og den 23. april 1996 -

TRUFFET FØLGENDE AFGØRELSE:

Artikel 1

Hans Bjerrum MØLLER, Bertrand BARRE og Rafael CARO udnævnes til medlemmer af Det Videnskabelige og Tekniske Udvalg som efterfølgere for henholdsvis Klaus SINGER, Jules HOROWITZ og José LÓPEZ JIMÉNEZ for den resterende del af disses mandatperiode, dvs. indtil den 31. marts 1998.

Artikel 2

Hver af disse udnævnelser får virkning fra den dato, hvor Rådet modtager meddelelse om, at de pågældende har taget imod udnævnelsen.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT C 48 af 13. 2. 1994, s. 5.
RÅDETS AFGØRELSE af 6. oktober 1997 om udnævnelse af efterfølgere for to fratrædende medlemmer af Det Videnskabelige og Tekniske Udvalg (97/C 321/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 134,

under henvisning til Rådets afgørelse af 7. februar 1994 om udnævnelse af medlemmer af Det Videnskabelige og Tekniske Udvalg (1),

under henvisning til udtalelse fra Kommissionen, og

ud fra følgende betragtning:

to pladser som medlem af ovennævnte udvalg er blevet ledige, efter at Luis DEL VAL og Adolf HÜTTL er trådt tilbage, hvilket Rådet blev orienteret om ved skrivelse fra den spanske regering af 18. februar 1994 og ved skrivelse fra den tyske regering af 13. februar 1995 -

TRUFFET FØLGENDE AFGØRELSE:

Artikel 1

Agustín GRAU MALONDA og Wulf BÜRKLE udnævnes til medlemmer af Det Videnskabelige og Tekniske Udvalg som efterfølgere for henholdsvis Luis DEL VAL og Adolf HÜTTL for den resterende del af disses mandatperiode, dvs. indtil den 31. marts 1998.

Artikel 2

Hver af disse udnævnelser får virkning fra den dato, hvor Rådet modtager meddelelse om, at de pågældende har taget imod udnævnelsen.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT C 48 af 13. 2. 1994, s. 5.
L291/38PDAl DeEuropæiskeFællesskabersTidende 24.10.97
II
(Retsakterhvisoffentliggørelse ikkeerobligatorisk)
KOMMISSIONEN
KOMMISSIONENS BESLUTNING
af20.oktober1997
omimportlicenser forvarerindenforoksekødssektoren medoprindelse i
Botswana,Kenya,Madagaskar ,Swaziland,ZimbabweogNamibia
(97/687/EF)
Swaziland,ZimbabweogNamibiaikkededisponible
mængderfordisselande;deterderformuligtatudstede
importlicenser fordemængder,dereranmodetomlicens
for;
derestmængder ,forhvilkederkanansøgesomlicenser
fraden1.november1997,børfastsættes,udenatden
samledemængdepå52100tonsoverskrides ;
detbørunderstreges ,atdennebeslutningikketilside­
sætterbestemmelser iRådetsdirektiv72/462/EØFaf12.
december1972omsundhedsmæssige ogveterinærpoliti­
mæssigeproblemeriforbindelsemedindførselafkvæg,
svin,fåroggedersamtferskkødogkødprodukter fra
tredjelande(4),senestændretveddirektiv96/91/EF(*)—KOMMISSIONEN FORDEEUROPÆISKE
FÆLLESSKABER HAR—
underhenvisningtiltraktatenomoprettelseafDet
EuropæiskeFællesskab,
underhenvisningtilRådetsforordning(EØF)nr.715/90
af5.marts1990omdenordning,derskalgældeforland­
brugsprodukter ogvissevarerfremstilletaflandbrugspro­
duktermedoprindelseiAfrika,VestindienogStillehavet
(AVS)ellerideoversøiskelandeogterritorier('),senest
ændretvedforordning(EF)nr.619/96(2),særligartikel27,
underhenvisningtilKommissionens forordning(EF)nr.
589/96af2.april1996omfastsættelseafgennemførelses­
bestemmelser ioksekødssektoren tilRådetsforordning
(EØF)nr.715/90omdenordning,derskalgældefor
landbrugsprodukter ogvissevarerfremstilletaflandbrugs­
produktermedoprindelseiAVS-staterneellerideover­
søiskelandeogterritorier(3),særligartikel4,og
udfrafølgendebetragtninger :
Medartikel1iforordning(EF)nr.589/96åbnesder
mulighedforudstedelseafimportlicenser forprodukter
fraoksekødssektoren ;indførslerne måimidlertidikke
overstigedemængder,somerfastsatforhvertafdisse
eksporterende tredjelande ;
delicensansøgninger ,dererindgivetfraden1.tilden10.
oktober1997,udtryktsomudbenetkød,ioverensstem­
melsemedforordning (EF)nr.589/96,overstigerfor
produktermedoprindelseiBotswana,Kenya,Madagaskar,VEDTAGET FØLGENDE BESLUTNING :
Artikel1
Nedenstående medlemsstater udstederden21.oktober
1997importlicenser forprodukterfraoksekødssektoren ,
udtryktsomudbenetkød,medoprindelseivissestateri
Afrika,VestindienogStillehavet,fornedenstående
mængderogoprindelseslande :
DetForenedeKongerige:
—600,000tonsmedoprindelseiBotswana
—1620,000tonsmedoprindelseiZimbabwe
—392,000tonsmedoprindelseiNamibia
—5,000tonsmedoprindelseiSwaziland.
(')EFTL84af30.3.1990,s.85.
(2)EFTL89af10.4.1996,s.1.fEFTL84af3.4.1996,s.22.(4)EFTL302af31.12.1972,s.28.
5EFTL13af16.1.1997,s.26.

24.10.97MDAl DeEuropæiskeFællesskabersTidende L291/39
Artikel2
Derkanioverensstemmelse medartikel3,stk.3,iforord­
ning(EF)nr.589/96indgiveslicensansøgninger iløbetaf
detiførstedageafnovember1997forfølgendemængder
udbenetoksekød:Artikel3
Dennebeslutningerrettettilmedlemsstaterne .
Udfærdiget iBruxelles,den20.oktober1997.
PåKommissionens vegne
FranzFISCHLER
MedlemafKommissionen—Botswana :
—Kenya:
—Madagaskar :
—Swaziland :
—Zimbabwe :
—Namibia:9176,000tons
142,000tons
7144,000tons
3163,000tons
2974,659tons
7957,000tons.
RÅDETS AFGØRELSE af 22. april 1997 om godkendelse af aftalen i form af brevveksling mellem Fællesskabet og AVS-staterne vedrørende bilag XL til fjerde AVS-EF-konvention om den fælles erklæring om de landbrugsprodukter, der er omhandlet i konventionens artikel 168, stk. 2, litra a), nr. ii) (97/683/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtning:

Aftalen i form af brevveksling mellem Fællesskabet og AVS-staterne vedrørende bilag XL til fjerde AVS-EF-konvention, undertegnet i Lomé den 15. december 1989, om den fælles erklæring om de landbrugsprodukter, der er omhandlet i konventionens artikel 168, stk. 2, litra a), nr. ii), bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Fællesskabet og AVS-staterne vedrørende bilag XL til fjerde AVS-EF-konvention om den fælles erklæring om de landbrugsprodukter, der er omhandlet i konventionens artikel 168, stk. 2, litra a), nr. ii), godkendes på Fællesskabets vegne og finder anvendelse fra den 1. januar 1996.

Teksten til brevvekslingen er knyttet til denne afgørelse.

Artikel 2

Formanden for Rådet foranstalter på Fællesskabets vegne notifikationen af brevvekslingen til AVS-staterne.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 22. april 1997.

På Rådets vegne

J. VAN AARTSEN

Formand
KOMMISSIONENS BESLUTNING af 14. oktober 1997 om listen over de programmer for udryddelse og overvågning af dyresygdomme, der kan få EF-tilskud i 1998 (97/681/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 5, og

ud fra følgende betragtninger:

Ved udarbejdelsen af listen over de programmer for udryddelse og overvågning af dyresygdomme, der kan få EF-tilskud i 1998, og fastlæggelsen af procentsatsen og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Kommissionen har gennemgået hvert af de programmer, medlemsstaterne har forelagt, ud fra såvel et veterinært som et finansielt synspunkt;

de programmer, der er opført på listen i denne beslutning skal senere godkendes enkeltvis;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De programmer, der er opført på listen i bilaget, kan få EF-tilskud i 1998.

2. For hvert af de i stk. 1 omhandlede programmer er de foreslåede procentsatser og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

BILAG

Liste over programmer - foreslåede procentsatser og beløb for EF-tilskuddet

>

TABELPOSITION>
KOMMISSIONENS BESLUTNING af 17. september 1997 om ændring af Kommissionens beslutning 97/252/EF om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum (EØS-relevant tekst) (97/666/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 1, og artikel 7, og

ud fra følgende betragtninger:

I Kommissionens beslutning 95/340/EF (3), senest ændret ved beslutning 96/584/EF (4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;

for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF (5), senest ændret ved beslutning 97/115/EF (6);

i Kommissionens beslutning 97/252/EF (7), senest ændret ved beslutning 97/617/EF (8), opstilles der midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum;

Kommissionen har fra Uruguay modtaget en liste over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet;

Australien og Schweiz har foretaget ændringer i de lister over virksomheder, der figurerer i beslutning 97/252/EF, og disse ændringer bør derfor offentliggøres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I bilaget til beslutning 97/252/EF indsættes bilag I til nærværende beslutning, for så vidt angår Uruguay.

2. Bilaget til beslutning 97/252/EF affattes som angivet i bilag II til nærværende beslutning, for så vidt angår Australien og Schweiz.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. september 1997.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 200 af 24. 8. 1995, s. 38.

(4) EFT L 255 af 9. 10. 1996, s. 20.

(5) EFT L 200 af 24. 8. 1995, s. 52.

(6) EFT L 42 af 13. 2. 1997, s. 16.

(7) EFT L 101 af 18. 4. 1997, s. 46.

(8) EFT L 250 af 13. 9. 1997, s. 15.

ANEXO I / BILAG I / ANHANG I / ÐÁÑÁÑÔÇÌÁ I / ANNEX I / ANNEXE I / ALLEGATO I / BIJLAGE I / ANEXO I / LIITE I / BILAGA I

>TABELPOSITION>

ANEXO II / BILAG II / ANHANG II / ÐÁÑÁÑÔÇÌÁ II / ANNEX II / ANNEXE II / ALLEGATO II / BIJLAGE II / ANEXO II / LIITE II / BILAGA II

>TABELPOSITION>

>TABELPOSITION>
KOMMISSIONENS BESLUTNING af 10. oktober 1997 om ændring af beslutning 92/160/EØF om områdeopdeling af visse tredjelande ved indførsel af enhovede dyr i forbindelse med indførsel af enhovede dyr fra Rusland (EØS-relevant tekst) (97/685/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 13, stk. 2, og

ud fra følgende betragtninger:

Ved Kommissionens beslutning 92/160/EØF (2), senest ændret ved beslutning 97/350/EF (3), blev der foretaget områdeopdeling af visse tredjelande ved indførsel af enhovede dyr; denne områdeopdeling bygger på dyresundhedssituationen i det pågældende tredjeland;

de kompetente veterinærmyndigheder i Rusland har givet tilstrækkelig garanti for, at provinsen Kaliningrad i Den Russiske Føderation er fri for ondartet beskelersyge (dourine); beslutning 92/160/EØF må derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ordet »Kaliningrad« indsættes efter ordene »Provinserne« i første led i delen vedrørende Rusland i bilaget til beslutning 92/160/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 42.

(2) EFT L 71 af 18. 3. 1992, s. 27.

(3) EFT L 150 af 7. 6. 1997, s. 44.
KOMMISSIONENS BESLUTNING af 14. oktober 1997 om listen over de kontrolprogrammer for forebyggelse af zoonoser, der kan få EF-tilskud i 1998 (97/682/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 32, og

ud fra følgende betragtninger:

Ved udarbejdelsen af listen over de kontrolprogrammer for forebyggelse af zoonoser, der kan få EF-tilskud i 1998, samt fastsættelsen af den påtænkte procentsats og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Danmark har meddelt Kommissionen tilstrækkelige oplysninger til at denne kan vurdere EF's interesse i at fastsætte et EF-tilskud for programmet for 1998;

programmet, der er opført på listen i denne beslutning, skal senere godkendes særskilt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Programmet, der er opført på listen i bilaget, kan få EF-tilskud i 1998.

2. For det i stk. 1 omhandlede program er den foreslåede procentsats og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

BILAG

>TABELPOSITION>